10 BEKKER: 
qui les osast voir ni esgarder. 
Parmi l’estor euos un roi moult fier. 
Hector out non; si fu goffanonnier ; 
Hiamont ]i ot fet s’enseigne ballier. 
moult se penoit de no grant damagier. 
maint en a mort deuant lui en l’erbier. 
quant le percoit li bons vasax Richier, 
don Karlemaine fist ia son messagier, 
cele part torne li vasax son destrier. 
parmi paien commence ä chaploier ; 
fiert ca et la, n’a soign de l’esparnier. 
ne semble pas as cos donner lanier. 
et voit Hector nostre gent mehaignier. 
ä lui mesmes s’en prent & consellier 
qu’or ieir maues, s’il ne les vet vengier. 
point le cheual as esperons d’ormier, 
et va ferir le felon pautonier. 
sor son escu apia son espier. 
tot le porfent, l’aubere li fet percier; 
parmi le cors li fet le fer percier. 
si bien l’empaint li vassax droiturier 
qui li a fet les deus arcons vuidier. 
mort Je trebuche enmi le sablonnier. 
l’enseigne Hiamont couient ius trebuchier. 
h vos le cri qui cuida redrecier, 
quant d’autre part i paruint Berengier, 
Droes de Petou A l’'iaume le pohier, 
et Tiorins et Fagon et Reignier 
et bien des nos plus de quatre millier. 
ou uielle ou non, Hiamont se tret arier; 
par droite force le champ li font vidier. 
don veissiez Sarrazin desrengier, 
de totes pars la place aclaroier. 
chascun s’en fuit por sa vie aloignier. 
lor quatre dieu remestrent estraier. 
Hiamont mesmes, quant voit l’encombrier, 
de lui garir pense de l’auancier. 
170 Richier l’enchauce, qui ne le uout lessier. 
v. 
souent li crie “retornez, cheualier.” 
Hiaumont l’entent; se sens cuide changier. 
moult volentiers i retornast arier 
por son damage restorer et vengier, 
quant sor lui vinent des nos tes trois millier, 
qui l’enbatirent ä force en un viuler. 
Fort fu l’estor et fiere la tencon 
et forz li criz; maint grant coup i fier on. 
evos Richier poignant ä esperon; 
moult fierrement a enchaucie Hiaumon. 
Affriquant voient chaer lor goffanon ; 
en fuie tornent senz nule arestoison. 
Teruagan lessent, Apollin et Mahon. 
lor quatre diex lessierent el sablon. 
soi tierz de rois s’en uet fuiant Hiamon. 
Richier l!’enchauce, et maint autre baron, 
qui ne demandent ä dieu nul autre don 
fors qu’il puissent retenir l’Esclauon. 
Va s’en Hiamon, perdu a son espoir. 
il euidoit bien tot Je monde ualoir. 
ia reuerroiz orgueil et non sauoir 
que l’un ou l’autre n’estuise remanoir, 
le queque soit estuisse remanoir. 
vint A la tor qu'il ferma l’autre soir. 
quant il en puet le pont a senz voeir, 
onques ne fu si liez por nul auoir. 
Richier l’enchauce et sieut par estoueir. 
quant voit li ber qu'i l’estuet remanoir, 
ne qu’il ne puet acomplir son voloir, 
l’espie tresmoie par merueillios sauoir, 
estent son braz de trez tot son poier 
qu’einz eu chies li cuida assoer. 
parmi la crope feri le cheual noir. 
de l’autre part li fist le fer peroir. 
s’or i poist un petil receuoir, 
perdu eust rois Agolan son oir. 
La bataille est uencue et li estris. 
paien s’en vont matd et desconfis. 
li xxx mil ont le ior feru si, 
li forrier sunt par force departis. 
deuant la tor out un merueillos cris. 
quant rois Hiamon de son cheual chais, 
poor ot grant que il ne fust choisi. 
cil de la tor sunt encontre sallı. 
Hiaumont abessent le grant pont torneiz. 
leenz le meinent; puis si l’ont desgarniz 
des pesanz armes, qui li pesoient sis. 
du chief li ostent le bons hiaume burniz; 
puis li desceignent Durendart le forbi. 
du dos li traient l’aubere qu'il ot vesti. 
don li escrient ensemble si amı. 
“sire” font il, “moult vos prisent si vi 
ci Crestien, cil gloton enemi.” 
“voire” dist il “mi diu m’i ont fallı. 
